CELEX: 32014D0222
Language: et
Date: 2014-04-16 00:00:00
Title: Nõukogu otsus 2014/222/ÜVJP, 16. aprill 2014 , millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid

23.4.2014   
            
            
               ET
            
            
               Euroopa Liidu Teataja
            
            
               L 119/65
            
         NÕUKOGU OTSUS 2014/222/ÜVJP,
   16. aprill 2014,
   millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   võttes arvesse nõukogu 26. juuli 2010. aasta otsust 2010/413/ÜVJP, mis käsitleb Iraani vastu suunatud piiravaid meetmeid, (1) eriti selle artiklit 23,
   ning arvestades järgmist:
   
               (1)
            
            
               Nõukogu võttis 26. juulil 2010 vastu otsuse 2010/413/ÜVJP.
            
         
               (2)
            
            
               Euroopa Liidu Üldkohus tühistas 12. novembri 2013. aasta otsusega kohtuasjas T-552/12 (2) nõukogu otsuse 2012/635/ÜVJP (3) selles osas, millega lisatakse North Drilling Company (NDC) otsuse 2010/413/ÜVJP II lisas esitatud loendisse isikute ja üksuste kohta, kelle suhtes kohaldatakse piiravaid meetmeid.
            
         
               (3)
            
            
               North Drilling Company (NDC) tuleks uue põhjenduse alusel uuesti lisada loendisse isikute ja üksuste kohta, kelle suhtes kohaldatakse piiravaid meetmeid.
            
         
               (4)
            
            
               Üks üksus tuleks välja jätta otsuse 2010/413/ÜVJP II lisas esitatud loendist isikute ja üksuste kohta, kelle suhtes kohaldatakse piiravaid meetmeid.
            
         
               (5)
            
            
               Otsust 2010/413/ÜVJP tuleks vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2010/413/ÜVJP II lisa muudetakse vastavalt käesoleva otsuse lisale.
   Artikkel 2
   Käesolev otsus jõustub Euroopa Liidu Teatajas avaldamise päeval.
   
      Brüssel, 16. aprill 2014
      
         
            Nõukogu nimel
         
         
            eesistuja
         
         D. KOURKOULAS
      
   
   
      (1)  ELT L 195, 27.7.2010, lk 39.
   
      (2)  Kohtuasi T-552/12, North Drilling Co. vs. nõukogu, 12. novembri 2013. aasta otsus, seni avaldamata.
   
      (3)  Nõukogu 15. oktoobri 2012. aasta otsus 2012/635/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 282, 16.10.2012, lk 58).
   
      LISA
      
                  I.
               
               
                  Otsuse 2010/413/ÜVJP II lisa I osa B jaos (üksused) esitatud loendisse lisatakse järgmine üksus:
                  
                               
                           
                           
                              Nimi
                           
                           
                              Identifitseerimisandmed
                           
                           
                              Põhjendus
                           
                           
                              Loendisse kandmise kuupäev
                           
                        
                              118.
                           
                           
                              North Drilling Company (NDC)
                           
                           
                              
                                          No. 8 35th St. Alvand St.
                                       
                                    
                                          Argentine Sq. Tehran
                                       
                                    
                                          Iran
                                       
                                    
                                          Tel: +98 2188785083-8
                                       
                                    
                           
                              North Drilling Company toetab rahaliselt Iraani valitsust, kuuludes kaudselt Mostazafan Foundationile, mis on Iraani valitsuse kontrolli all olev suur Iraani riigi osalusega üksus. North Drilling Company on oluline energiasektori üksus, mis toob Iraani valitsusele märkimisväärset tulu. Lisaks on North Drilling Company importinud tähtsaid nafta- ja gaasitööstuse seadmeid, sealhulgas keelatud kaupa. Seega toetab North Drilling Company tuumarelvade leviku seisukohast tundlikku Iraani tegevust.
                           
                           
                              23.4.2014
                           
                        
            
                  II.
               
               
                  Otsuse 2010/413/ÜVJP II lisas esitatud loendist jäetakse välja järgmine üksus ja sellega seotud kanne:
                  Safa Nicu, teise nimega „Safa Nicu Sepahan”, „Safanco Company”, „Safa Nicu Afghanistan Company”, „Safa Al Noor Company” ja „Safa Nicu Ltd Company”.